Source: https://beta.e-justice.europa.eu/18/SL/national_ordinary_courts?LITHUANIA&member=1
Timestamp: 2020-02-19 07:27:24+00:00

Document:
Na tej strani so na voljo informacije o litovskih rednih sodiščih splošne pristojnosti.
V Litvi je 56 rednih sodišč splošne pristojnosti:
vrhovno sodišče Litve (Lietuvos Aukščiausiasis Teismas),
prizivno sodišče Litve (Lietuvos apeliacinis teismas),
5 regionalnih sodišč (apygardos teismai),
49 okrožnih sodišč (apylinkės teismai).
Vrhovno sodišče Litve
Vrhovno sodišče Litve je edino kasacijsko sodišče (sodišče zadnje stopnje) za presojo sodb, sklepov in odredb sodišč splošne pristojnosti.
Sodišče je razvilo enoten postopek za razlago in uporabo zakonov ter drugih pravnih aktov.
Več informacij je na voljo na spletni strani vrhovnega sodišča.
Prizivno sodišče Litve
Pri prizivnem sodišču se lahko vloži pravno sredstvo zoper sodbe regionalnih sodišč (kot sodišč prve stopnje). Prizivno sodišče obravnava tudi prošnje za priznanje odločb tujih ali mednarodnih sodišč ali priznanje mednarodnih arbitražnih razsodb in njihovo izvršbo v Republiki Litvi. Opravlja tudi druge z zakonom določene naloge.
Predsednik prizivnega sodišča organizira in nadzoruje izvajanje upravnih nalog okrožnih sodišč ter delo njihovih sodnikov v skladu z zakonom predpisanim postopkom.
Več informacij je na voljo na spletni strani prizivnega sodišča.
Regionalna sodišča
Regionalno sodišče je sodišče prve stopnje, pristojno za reševanje kazenskih in civilnih zadev na območju sodišča. Obravnava tudi pravna sredstva zoper sodbe, sklepe in odredbe okrožnih sodišč.
Predsednik regionalnega sodišča organizira in nadzoruje izvajanje upravnih nalog okrožnih sodišč ter delo njihovih sodnikov v pristojnosti sodišča v skladu z zakonom predpisanimi postopki.
Okrožno sodišče je sodišče prve stopnje, pristojno za reševanje naslednjih zadev:
zadeve, ki vključujejo prekrške (določene z zakonom),
zadeve v pristojnosti hipotekarnih sodnikov,
zadeve v zvezi z izvrševanjem odločb in kazni.
Okrožni sodnik poleg nalog iz pristojnosti okrožnega sodišča opravlja tudi naloge preiskovalnega sodnika ter naloge izvršilnega sodnika.

References: sodišče 
 sodišče 
 sodišče 
 sodišče 
 sodišče 

Sodišče 
 sodišče 
 sodišče 
 sodišče 
 sodišče 
 sodišče 
 sodišče